da da da da en en da de da da da da de en da da da es da da en en en en da en da da da en en en da da en de da en da en da da en da en sv da
Dialogmøde: Børn, medicin-dannelse og kan TikTok bruges seriøst? - Medicin.dk
World Patient Safety Day 17.9.
Medicin.dk støtter op med film og temamøde
Velkommen til efterårets dialogmøde, hvor vi inviterer til dialog og netværksmøde. Denne gang har vi fået to eksterne oplægsholdere til at komme og gøre os klogere på, om det giver mening at medicin-uddanne børn, og om TikTok kan bruges som seriøs formidlingskanal? Ja, mener dagens oplægsholdere og de giver deres forskellige bud på, hvordan det kan gøres.
Mødet rundes af med åben dialog med nyt fra Medicin.dks sekretariat og mulighed for spørgsmål og afklaring om redaktionelle processer. Og til sidst en god frokost
9:00 - 9:30 Morgenmad
9:30 - 9:45 Velkommen v/ Tone Marstrand, Kommunikationsanvarlig, Medicin.dk
9:45 - 10:25 Medicin på skoleskemaet?
Projektet Skole-Medicin-Temadagen (SMT) er et undervisningsforløb om medicin til børn på mellemtrinet (4.-6. klasse) som er udviklet i et samarbejde mellem Det Sundhedsvidenskabelige Fakultet på Københavns Universitet, Rigshospitalet, børnelæger, lærere, apoteksfarmaceuter og didaktikere.
Lotte Stig Nørgaard, lektor på Institut for Farmaci på Københavns Universitet og projektleder på SMT kommer og fortæller om tankerne bag projektet, om formålet med at ”medicin-uddanne” børn - og giver konkrete eksempler på, hvordan børnene undervises.
10.40 - 11:20 Information om medicin på TikTok?
”Kan man danse medicininformation?” ”Er TikTok ikke alt for useriøst?” Kristian, som er læge på Infektionsmedicinsk afdeling på Odense Universitetshospital, kommer og fortæller om baggrunden og motivationen for hans succesfulde TikTok-kanal ”BasicDoctorShit”. Kristian viser nogle eksempler på formidling af svært fagligt stof, og deler ud af sin viden om, hvad der virker på en kanal som TikTok - og hvad der ikke virker….
11:20 - 12:00 Generelt dialogpunkt
Åben dialog; Nyt fra redaktionssekretariatet på Medicin.dk - nye procedurer, nye produkter. Spørgsmål afklaring om redaktionelle processer.
12:00 Frokost & netværk på Ramblaen og i Haven
Tilmelding og praktisk information
Mødet er gratis og afholdes i Life Science Huset, Lersø Parkallé 101, 2100 Kbh Ø. Tilmeld dig her - vær opmærksom på, at du ikke får en bekræftelsesmail - du registreres blot i vores system.
Vi glæder os til at se jer!
© 2022 Medicin.dk · DLI A/S · Life Science Huset · Lersø Parkallé 101 · 2100 København Ø